Ehitisregistri andmetel lubati 2010. aasta III kvartalis kasutusse 481 uut eluruumi, s.o ligi poole vähem kui aasta varem samal ajal. 65% valminud eluruumidest asus korterelamutes. Enim valmis uusi eluruume Tallinnas. Nõudlus uute eluruumide järele kasvab. III kvartalis väljastati ehitusluba 526 eluruumi ehitamiseks, mis ületab nii tänavu II kvartalis kui ka eelmise aasta III kvartalis ehitusloa saanud eluruumide arvu. Eelistatuim elamutüüp oli  ühepereelamu.